สวัสดีค่ะ พอดีมีเรื่องสงสัย คือตอนนี้ประจำเดือนยังไม่มาได้ 1 เดือน 10 กว่าวันแล้วค่ะ แต่ว่า 1 สัปดาห์ที่แล้วมีอาการตกขาว ตื่นเช้ามามีตกขาวเปื้อนกางเกง แล้วเมื่อ 2-3ก่อนวัน มีอาการคัดเต้านม และรู้สึกปวดท้องน้อยเหมือนประจำเดือนจะมาจริงๆเคยเป็นแบบนี้ก่อนหน้าค่ะเพราะว่าเครียด แล้วก็น้อยดึก ส่วนใหญ่จะนอนดึกเกือบๆตี4 ถึงตี5 แล้วก็เวลากินน้ำเยอะๆจะฉี่บ่อยประมาน 2-3 เที่ยวค่ะ แล้วก็ไม่ฉี่เลย จนกว่าจะกินน้ำอีก ก่อนที่จะมีอาการแบบนี้คือมีเพศสัมพันธ์กับแฟนมาก่อนหน้าค่ะ เลยสงสัยว่าอาการแบบนี้มันคืออะไรหรอคะ
สวัสดีค่ะ Pitchayaโดยทั่วไป หนึ่งรอบเดือนมีประมาณ 28 วัน ประจำเดือนอาจมาช้าหรือเร็วได้ภายใน 7 วัน หากนานกว่านั้นคือประจำเดือนมาช้าหรือไม่มา สาเหตุที่ประจำเดือนไม่มาเช่น ตั้งครรภ์ ฮอร์โมนเพศไม่สมดุล น้ำหนักเปลี่ยนแปลงอย่างเร็ว ออกกำลังกายหนัก เครียด ถุงน้ำรังไข่หลายใบ ไทรอยด์ผิดปกติหากประจำเดือนยังไม่มา และมีความเสี่ยงตั้งครรภ์ แนะนำให้ตรวจซ้ำอีกหนึ่งสัปดาห์ถัดไปโดยที่ตรวจครรภ์ค่ะ หากประจำเดือนไม่มานาน 2 เดือน นอกจากตรวจร่างกายแล้ว แพทย์อาจส่งตรวจอย่างอื่นเพิ่ม เช่น ตรวจเลือด อัลตราซาวด์ เอกซเรย์คอมพิวเตอร์